Jedan viši dužnosnik Bijele kuće rekao je da je vjerojatnije da će predsjednik Bush objaviti novu politiku prema Iraku početkom 2007. godine, negoli prije Božića. Do ove izjave dužnosnika koji je želio ostati anoniman došlo je drugi dan predsjednikovih trodnevnih konzultacija o Iraku. Tijekom jutra predsjednik je održao video konferenciju s američkim zapovjednicima u Iraku i s veleposlanikom u toj zemlji. Danas poslijepodne predsejdnik će se u Bijeloj kući susresti s iračkim dopredsjednikom Tarikom Al-Hašimijem, najviše rangiranim sunitskim dužnosnikom u Iraku.